А. ФИСКАЛНА ПОМОЩ

1. Договор за създаването на Европейската общност: дял VI , глава 1 Правила за конкуренцията

а) Независимо от членове 87 и 88 на Договора за Европейската общност, Румъния може да продължи да предоставя освобождаване от корпоративен данък на предприятията, които са получили постоянен инвеститорски сертификат в необлагодетелстван район преди 1 юли 2003 г., на основание на Извънредна наредба на правителството № 24/1998, изменена:

- за 3 необлагодетелствани района (Brad, Valea Jiului, Bălan) до 31 декември 2008 г. включително,

- за 22 необлагодетелствани района (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) до 31 декември 2009 г. включително,

- за 3 необлагодетелствани района (Cugir, Zimnicea, Copşa Mică) до 31 декември 2010 г. включително;

при следните условия:

- държавната помощ се предоставя за регионални инвестиции:

- нетният интензитет на такава регионална помощ не трябва да надвишава 50 % от нетния еквивалент на помощта. Този таван може да бъде завишен за малки и средни предприятия с 15 %, при условие че общият нетен интензитет на помощта не надвишава 75 %,

- ако предприятието осъществява дейност в сектора на моторните превозни средства [4], общият размер на помощта не надвишава максимална стойност от 30 % от приемливите инвестиционни разходи,

- периодът за изчисляване на помощта, която попада под горепосочените тавани, започва на 2 януари 2003 г.; всяка помощ, за която е подадено искане и която е получена на основата на печалбите, които предшестват тази дата, се изключва от изчислението,

- за целите на изчисляването на общия размер на помощта, се вземат предвид всички помощи, предоставени на получателя във връзка с приемливите разходи, като се включват и помощите, предоставени по други схеми и без оглед на това дали помощите са предоставени от местни, регионални, национални източници или от източници на Общността,

- приемливите разходи се определят на основата на Насоките за национална регионална помощ [5],

- приемливите разходи, които могат да бъдат взети предвид са тези, които са направени между 2 октомври 1998 г. (т.е. датата на влизане в сила на схемата по Извънредната наредба на правителството за необлагодетелстваните райони № 24/1998) и 15 септември 2004 г.

б) Румъния предоставя на Комисията:

- два месеца след присъединяването, информация за изпълнението на посочените по-горе условия,

- до края на декември 2010 г., информация за приемливите инвестиционни разходи, които са направени действително от получателите по Извънредната наредба на правителството за необлагодетелстваните райони № 24/1998), изменен, и за общите суми по помощта, предоставени на получателите, и

- шест-месечни доклади за наблюдение и контрол върху помощта, предоставена на получателите в сектора на моторните превозни средства.

2. Договор за създаване на Европейската общност, дял VI, глава 1, Правила за конкуренцията

а) Независимо от членове 87 и 88 на Договора за ЕО, за предприятията, които са подписали търговски договори с администрациите на Свободн търговски зони преди 1 юли 2002 г., Румъния може да продължи да предоставя освобождаване от данъци върху роялти на основание Закон № 84/1992 за свободните търговски зони, изменен, до 31 декември 2011 г. при следните условия:

- държавната помощ се предоставя за регионални инвестиции:

- нетният интензитет на такава регионална помощ не трябва да надвишава 50 % от нетния еквивалент на помощта. Този таван може да бъде завишен с 15 % за малки и средни предприятия, при условие че общият нетен интензитет на помощта на надвишава 75 %,

- ако предприятието осъществява дейност в сектора на моторните превозни средства [6], общият размер на помощта не трябва да надвишава максималната стойност от 30 % от приемливите инвестиционни разходи,

- периодът за изчисляване на помощта, която попада в горепосочените тавани започва на 2 януари 2003 г.; всяка помощ, за която е подадено искане и е получена на основата на печалбите, предшестващи тази дата, се изключва от изчислението,

- за целите на изчислението на общия размер на помощта се взема предвид всяка помощ, която е предоставена на получателя във връзка с приемливите разходи, като се включва и помощта, предоставена по други схеми и без оглед на това дали помощта е предоставена от местни, регионални, национални източници или от източници на Общността,

- приемливите разходи се определят на основата на Насоките за национална регионална помощ [7],

- приемливите разходи , които могат да бъдат взети предвид са тези, които са направени между 30 юли 1992 г. (т.е. датата на влизане в сила на схемата по Закон № 84/1992 г. за свободните търговски зони) и 1 ноември 2004 г.

б) Румъния предоставя на Комисията:

- два месеца след датата на присъединяване, информация за изпълнението на условията, изложени по-горе,

- до края на декември 2011 г., информация за приемливите инвестиционни разходи, действително направени от получателите по Закон № 84/1992 за свободните търговски зони, с изменения, и за общата сума на помощта, предоставена от получателите, и

- шест-месечните доклади за наблюдение и контрол върху помощта, предоставена на получателите в сектора на моторните превозни средства.

[4] По смисъла на приложение В на Съобщение на Комисията - Многосекторна рамка за регионална помощ за големи инвестиционни проекти (ОВ С 70, 19.3.2002 г., стр. 8), Съобщение, последно изменено и публикувано в ОВ С 263, 1.11.2003 г., стр. 3.

[5] OВ С 74, 10.3.1998 г., стр. 9. Насоки, последно изменени и публикувани в ОВ С 258, 9.9. 2000 г., стр. 5.

[6] По смисъла на приложение В на Съобщение на Комисията - Многосекторна рамка за регионална помощ за големи инвестиционни проекти (ОВ С 70, 19.3.2002 г., стр. 8), Съобщение, последно изменено и публикувано в ОВ С 263, 1.11.2003 г., стр. 3.

[7] ОВ С 74, 10.3.1998 г., стр. 9. Насоки, последно изменени и публикувани в ОВ С 258, 9.9.2000 г., стр. 5.

--------------------------------------------------